## 5. Ciljne javnosti

Ciljne javnosti so mladi fantje in dekleta bodoči simpatizerji SV in kandidati za vojaško službo, v drugi polovici osnovne šole, zlasti pa mladi v srednjih in poklicnih šolah ter fakultetah. Zelo pomembni pa so tudi posamezniki in organizacije, ki imajo pomemben, sekundaren vpliv na primarno ciljno skupino pri odločanju za bodoči poklic. Ključna populacija, ki jo bomo nagovorili, seznanili, prepričali in pridobili kot simpatizerje SV ali bodoče kandidate za vojaško službo v SV bo pretežno mlada. Ciljna populacija za zaposlovanje v SV in prostovoljno služenje vojaškega roka je med 18 in 27 letom starosti, ki je v primerni fizični in psihični kondiciji. Ciljna populacija za vstop v rezervno sestavo SV je med 18 in 35 starosti, ki so končali vojaško strokovno usposabljanje ali so brez tega. Osredotočanje tudi na mlade v poklicnih in srednjih šolah ter fakultetah s ciljem predstaviti možnost štipendiranja za vojaško službo v SV ter ostale državljane. Za ciljno populacijo mladih, ki jih zanima Slovenska vojaka ali jih privlači vojaški poklic in o njem razmišljajo pa, je potrebno pripraviti celovito in učinkovito promocijsko strategijo, ki jih bo dosegla, jih nagovorila, seznanila, prepričala in pridobila ter pozitivno vplivala na njihovo odločitev za vojaško službo. Primarne ciljne javnosti so: • Mladi fantje in dekleta v srednjih šolah. Sekundarne ciljne javnosti so: • Posamezniki in organizacije, ki imajo pomemben vpliv na primarno ciljno skupino (starši, družinski člani, prijatelji, poklicni svetovalci, pedagoški delavci, mnenjski voditelji, šole); • Društva in druga interesna združenja; • Splošna Slovenska javnost. Dostop do ciljnih javnosti bo posreden z oglaševanjem (mediji, socialna omrežja, ipd) in različnimi pristopi na področju komuniciranja z javnostmi s posredovanjem vseh informacij, prav tako pa neposreden z uporabo drugih elementov komuniciranja kot so različne promocijske predstavitve, seznanitve vojaških obveznikov s pravicami in dolžnostmi, pogovori s srednješolci, pogovori s kandidati za vojaško službo v upravah za obrambo, sodelovanje na množičnih prireditvah v lokalnih skupnostih in šolah, predstavitvi vojaške službe na zavodih za zaposlovanje, dnevi odprtih vrat vojašnic za mlade in splošno javnost, vojaški tabori, sodelovanje na različnih prireditvah in podobno.

## 6. Obseg, čas trajanja in proračun promocijske akcije

Priprava komunikacijske platforme in njeno izvajanje se bo izvajala na vseh že opredeljenih nivojih, s čimer mora zagotoviti najboljšo možno informiranost vseh potencialnih kandidatov o zaposlitvi v SV, sodelovanju v rezervi sestavi, usposabljanju prostovoljcev na prostovoljnem služenju vojaškega roka, usposabljanju mladih na vojaških taborih ter možnosti štipendiranja za vojaški poklic. Izbrani izvajalec bo sodeloval z naročnikom v obdobju od januarja 2020 do vključno decembra 2021 z možnostjo podaljšanja za 12 mesecev. Okvirni proračun za dve leti znaša okvirno 1.200.000 evrov, in sicer tako, da se v letu 2020 nameni 800.000 evrov in v letu 2021 400.000 evrov. Znesek vključuje DDV. Uspešnost izvajanja pogodbe bo ocenjevala delovna skupina, Pomemben dejavnik pri ocenjevanju uspešnosti, bo ugotavljanje kje so potencialni kandidati dobili informacijo o SV, vojaškem poklicu in kako je biti vojak; število vlog in novo zaposlenih pripadnikov SV, rezervistov in vojakov prostovoljcev. Uspešnost izvedbe komunikacijske kampanje se bo merila s pomočjo neodvisnih anket s kandidati, številu vlog in zaposlitev, ki bodo razvidne iz informacijske evidence obrambnih in zaščitnih dolžnosti.